ચોવીસ વર્ષની વયે નરસોવા વાડીમાં સ્વામીજીને ભગવાન દત્તાત્રયમાં પ્રત્યક્ષ દર્શન થયાં. માણગાવમાં દત્તમંદિર બાંધવાની ભગવાને આજ્ઞા કરી. શક 1805ની વૈશાખ કૃષ્ણ પંચમીએ મંદિરમાં દત્તાત્રેય ભગવાનની પ્રાણપ્રતિષ્ઠા થઈ. સાત વર્ષ માણગાંવમાં રહી, પછી પત્ની સાથે યાત્રા માટે નીકળ્યા. શક ૧૯૧૨માં અન્નપૂર્ણા બાઈનું અવસાન થયું. આ સમયે સ્વામીજીની વય છત્રીસ વર્ષની હતી. પછી સ્વામીજી ઉજ્જૈનમાં વિરાજતા નારાયણ સ્વામી પાસે આવ્યા, સંન્યસ્ત દીક્ષા લીધી અને વાસુદેવાનંદ સરસ્વતી એવું દીક્ષાનામ મળ્યું.